ADVANC โบรกแนะซื้อเป้า 252 บาท ลุ้นกำไร Q2 โตต่อ คาดดันทั้งปี 66 แตะ 2.8 หมื่นล้าน
ADVANC โบรกแนะซื้อเป้า 252 บาท ลุ้นกำไรไตรมาส 2/66 โตต่อ คาดดันทั้งปี 66 แตะ 2.8 หมื่นล้านบาท พ่วงปันผลราว 4% ต่อปี
ADVANC โบรกแนะซื้อเป้า 252 บาท ลุ้นกำไรไตรมาส 2 โตต่อ คาดดันทั้งปี 66 แตะ 2.8 หมื่นล้านบาท
12 พ.ค. 2566

บล.กรุงศรี พัฒนสิน ระบุในบทวิเคราะห์วันนี้(12 พ.ค.66) ว่า บริษัท แอดวานซ์ อินโฟร์ เซอร์วิส จำกัด (มหาชน)หรือ ADVANC คาดกำไรปี 66 ที่ 2.8 หมื่นล้านบาท โต 8% เทียบช่วงเดียวกันของปีก่อน จากรายได้ธุรกิจเดิมฟื้นตัว 9% และการให้ความสำคัญกับคุณภาพลูกค้ามากขึ้น ทั้งกลุ่ม 5G รวมถึง New S Curve อาทิ Fiber, ลูกค้าองค์กร ฯลฯ
โดย ADVANC ยังอยู่ในจุดที่ความสามารถแข่งขันสูง+ฐานะการเงินแกร่ง และระยะกลางมองบวกทางอ้อมต่อการแข่งขันแนวโน้มลดลง และลุ้น Upside เพิ่มจากแผนจัดตั้งกองทุนโครงสร้างพื้นฐาน
ระยะสั้นโมเมนตัมดี คาดกำไรไตรมาส 2/66  ยังเพิ่มเทียบช่วงเดียวกันของปีก่อน และเทียบไตรมาสก่อนหน้า จากรายได้มือถือเพิ่ม และรายได้ Fiber โตตามปกติ และต้นทุนค่าไฟลง ด้านราคาหุ้นซื้อขาย EV/EBITDA 8 เท่า (-1 SD) และปันผลราว 4% ต่อปี